वन विभाग ने जसाई में हटाया अवैध निर्माण
नादौन | जसाईगांव में वन विभाग की 2 हेक्टेयर भूमि पर किए अवैध निर्माण को वन विभाग ने दल-बल के साथ हटा दिया। जानकारी के अनुसार जसाई में वन विभाग की भूमि पर गांव के ही उधम सिंह पुत्र शालीग्राम ने अवैध निर्माण करके दो दुकानों, वाटर टैंक खुरलियों का निर्माण किया था। लोगों ने इस बारे में वन विभाग को शिकायत भी की थी, मामला डीएफओ के पास विचाराधीन था। माननीय हाईकोर्ट के आदेशों की पालना करते हुए डीएफओ आरती गोमा ने वन भूमि पर किए िनर्माण को हटाने के निर्देश आरओ को दिए थे। इसकी पालना करते हुए आरओ संदीप कुमार के नेतृत्व में वन विभाग के बीओ विकास दत्ता, बीओ कुलतार सिंह बीओ रविकांत सहित टीम दल-बल के साथ आज जसाई पहुंची, तो काफी लोग भी इकट्ठे हो गए।
hin_Deva hin_Deva